Reykingar , munntóbak , rafsígarettur , önnur tóbaksnotkun og öll vímuefnanotkun er bönnuð í skólanum og á lóð hans . Sama gildir um skemmtanir og ferðalög nemenda á vegum skólans . Hvers kyns áróður sem hvetur til neyslu áfengis og vímuefna er bannaður í húsnæði skólans eða á samkomum á hans vegum . Forvarnarfulltrúi hefur umsjón með reglulegri endurskoðun á skriflegri stefnu skólans í forvarnarmálum . Í forvarnarstarfi felst fræðsla um skaðsemi áfengis , tóbaks og annarra vímuefna , hvatning til heilbrigðs lífernis og þátttöku í jákvæðu félagslífi ásamt öðru sem stuðlar að sterkri sjálfsmynd nemenda . Forvarnarfulltrúi er til viðtals einu sinni í viku og geta nemendur og forráðamenn þeirra leitað til hans eftir þörfum . Einnig tekur forvarnarfulltrúi á málum sem tengjast brotum á tóbaks og vímuefnareglum skólans . Forvarnafulltrúi VA er Salóme Rut Harðardóttir , salome@va.is Í forvarnarteymi eiga sæti auk forvarnarfulltrúa , námsráðgjafi , fulltrúar foreldra og nemenda , fulltrúi grunnskóla auk skólahjúkrunarfræðings . Hlutverk forvarnarteymis er m.a. að koma að stefnumótun forvarna í VA og finna lausnir þar sem bóta er þörf .